ለእምቦጭ አረም ዘላቂ መፍትሔ የተለያዩ ባለድርሻ አካላት በቅንጅት እንዲሰሩ የዘርፉ ምሁር አሳሰቡ፡፡
ባሕር ዳር፡ ግንቦት 27/2012 ዓ.ም (አብመድ) በጣና ሐይቅ ዙሪያ የሚታየውን የእምቦጭ አረም እስከ ሰኔ 30 ማስወገድ ካልተቻለ በሚቀጥለው ዓመት በእጥፍ ይጨምራል ሲል የጣና ሐይቅና ሌሎች ውኃማ አካላት ጥበቃና ልማት ኤጀንሲ አስታውቋል፡፡በጣና ሐይቅ ላይ የተከሰተው የእምቦጭ አረም ለሐይቁ ኅልውና እና በውስጡ ለያዛቸው ሥነ ሕይወታዊ ሀብቶች አደጋው ከፍተኛ መሆኑን በተደጋጋሚ ሲገለፅ ቆይቷል፡፡ ባለፉት ዓመታት አረሙን ከሐይቁ ለማስወገድ ከሰው ጉልበት የተሻለ አማራጭ አልተገኘም፡፡ የዘንድሮውን ዓመት የእምቦጭ አረም ማስወገድ ሥራ ደግሞ የዓለም ወቅታዊ የጤና ስጋት የሆነው የኮሮና ቫይረስ ወረርሽኝ ፈታኝ አድርጎታል ተብሏል፡፡